डायबिटीज एक खतरनाक बीमारी है, जिसके रोगियों की संख्या विश्व भर में बढ़ती जा रही है। आजकल असंयमित खानपान, मानसिक तनाव, मोटापा, व्यायाम का अभाव और कई बार अनुवांशिक कारणों से डायबिटीज के रोगियों की संख्या लगातार बढ़ती जा रही है। शुरुआती दौर में लक्षणों को देखकर डायबिटीज का पता लगाना मुश्किल होता है क्योंकि इसके लक्षण बहुत सामान्य होते हैं, जैसे- बार-बार पेशाब लगना, थकान होना, आलस लगना आदि। इसलिए डायबिटीज का पता लगाने के लिए मेडिकल टेस्ट बहुत जरूरी है। आइए आपको बताते हैं कि किन जांचों के द्वारा आप डायबिटीज का पता लगा सकते हैं।